ب د ت باش كاتىپىنىڭ بۇ يىغىنغا قاتنىشىشى،
ئوتتۇرا شەرقتىكى كىرىزىسنىڭ كۈنتەرتىپنىڭ ئالدىنقى قاتارىدىن ئورۇن ئېلىشىغا كاپالەتلىك قىلدى.
ئانتونىيو گۇتېررېس يىغىنغا كېلىپلا، پۇقرالارنىڭ ئۆلۈش نىسبىتىنىڭ ئېشىۋاتقانلىقىنى تەكىتلىدى.
ئانتونىئو گۇتېررېس — ب د ت باش كاتىپى: بۇ مېنىڭ باش كاتىپ بولۇپ ۋەزىپە ئۆتىگەن جەريانىمدا كۆرۈلمىگەنب ئەھۋال.
خەلقئارا ئىنسانپەرۋەرلىك قانۇنىنىڭ تۈپ پىرىنسىپى پۇقرالارنى قوغداش.
ئۇكرائىنادىكىگە ئوخشاش، غەززەدىمۇ قوش قوللانماستىن پىرىنسىپلاردا چىڭ تۇرۇشىمىز كېرەك.
ب د ت غا ئوخشاش ياۋروپا ئىتتىپاقىمۇ ئۇرۇش توختىتىش ئېلان قىلىنىشىنى
ۋە كۈنسېرى ئېغىرلىشىۋاتقان ئىنسانپەرۋەرلىك كىرىزىسىنى ھەل قىلىش ئۈچۈن جىددىي تەدبىر قوللىنىشقا چاقىرماقتا.
باشلىقلار يىغىنى ئاخىرىدا ئېلان قىلىنغان خىتابنامە، سىجىل ئۇرۇش توختىتىش ۋە ئەسىەرلەرنى قويۇپ بېرىشكە چاقىرىدۇ.
ياۋروپا ئىتتىپاقى رەھبەرلىرى ئامېرىكا خەۋپسىزلىك كېڭىشىگە سۇنغان قارار لايىھەسىنى قارشى ئالدى.
جوسېپ بوررېل—ياۋروپا ئىتتىپاقىنىڭ تاشقى ئىشلار ئالىي ۋەكىلى: ئىسرائىلىيە ھاماسنىڭ ھۇجۇمىغا ئۇچرىدى. ئىسرائىلىيەنىڭ ئۆزىنى قوغداش ھوقۇقى بار.
ئەمما بۇنى چوقۇم خەلقئارا قانۇن بويىچە قىلىشى كېرەك.
تۇتقۇنلار قويۇپ بېرىلىشى لازىم.
ئامېرىكانىڭ تۇنجى قېتىم ئۇرۇش توختىتىش ۋە تۇتقۇنلارنىڭ قويۇپ بېرىلىشى توغرىسىدىكى چاقىرىقىدىن،
بۇ ھەقتىكى بىر تەكلىپنى خەۋپسىزلىك كېڭىشىگە سۇنغانلىقىدىن خۇشالمەن.
نۇرغۇن رەھبەرلەر ئىسرائىلىيەنىڭ رەفاھقا قىلغۇسى ھەربىي ھەرىكىتى پىلانىنى ئىجرا قىلماسلىققا
ياكى تېخىمۇ كۆپ پەلەستىنلىكنىڭ سەرگەردان بولۇشىنى كەلتۈرۈپ چىقىرىدىغان ھەر قانداق بىر ھەرىكەتنى قىلماسلىق توغرىسىدا ئاگاھلاندۇردى.
ئولاف شولز — گېرمانىيە باش مىنىستىرى: بىز رەفاھقا كەڭ كۆلەملىك ھۇجۇم قىلىشقا قارشى تۇرىمىز. مەن ئىسرائىلىيەدىكى چېغىمدا بۇ مەسىلىنى شەخسەن تەكىتلىدىم.
ھازىر بولسا، تېخىمۇ ئۇزۇن مۇددەتلىك ئۇرۇش توختىتىشنىڭ ئىشقا ئاشۇرۇلۇشىنى ئۈمىد قىلماقتىمىز،
بۇ يەنە بارلىق تۇتقۇنلارنىڭ قويۇپ بېرىلىشى
ۋە ماڭا نىسبەتەن ئىنتايىن مۇھىم بولغان جەسەتلەرنىڭ تاپشۇرۇپ بېرىلىشىنىمۇ ئۆز ئىچىگە ئالىدۇ.
ياۋروپا ئىتتىپاقى رەھبەرلىرى يەنە ئىسرائىلىيەدىن قانۇنسىز كۆچمەنلەرنىڭ زوراۋانلىقىنىڭ ئالدىنى ئېلىشىنى
ۋە ئىشغال ئاستىدىكى غەربىي قىرغاقنىڭ شەھەر-بازارلىرىدىكى ھەربىي ھەرىكەتلىرىدە تېخىمۇ مۆتىدىل بولۇشىنى تەلەپ قىلىدۇ.
سىمون ماكگرېگور-ۋۇد — بىريۇسسېل: ياۋروپا ئىتتىپاقى باشلىقلار يىغىنىنىڭ كۈنتەرتىپىدە بىردىن كۆپ تاشقى كىرىزىس بار.
لېكىن، ئاچارچىلىق خەۋپىگە دۇچ كەلگەن غەززە ۋەزىيىتى ھازىر سەل قاراشقا بولمايدىغان دەرىجىدە ئېغىر.
تەشكىلات ياردەملەرنى يەتكۈزگىلى بولىدىغان شارائىت ھازىرلانغاندا، تېخىمۇ كۆپ ياردەم ئەۋەتىشنى ۋەدە قىلدى.
ئۇرۇش توختىتىش چاقىرىقىدا ئىشلىتىلىدىغان تىل كۈچلۈك بولىدۇ.
ئەمما، بۇنىڭدىن باشقا قىلالايدىغان كۆپ ئىشىمۇ يوق.
سىمون ماكگرېگور-ۋۇد، TRT World ، بىريۇسسېل